
ТАЛДАМАЛЫҚ АНЫҚТАМА
«Жалағаш аудандық жұмыспен қамту және әлеуметтік бағдарламалар бөлімі» коммуналдық мемлекеттік мекемесінде жүргізілген сыбайлас жемқорлық тәуекелдерін ішкі талдау нәтижелері бойынша 

Жалағаш кенті                                                                                         31.08.2026 жыл 							
КІРІСПЕ БӨЛІМІ:
1.Сыбайлас жемқорлық тәуекелдеріне ішкі талдау объектісі болып «Жалағаш аудандық жұмыспен қамту және әлеуметтік бағдарламалар  бөлімі» коммуналдық мемлекеттік мекемесінің (бұдан әрі - Бөлім) қызметі табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
3. Сыбайлас жемқорлық тәуекелдеріне ішкі талдауды бөлім басшысының 2026 жылғы 27 шілдедегі №135 бұйрығымен құрылған келесі құрамдағы жұмыс тобы жүргізді:
	Куракбаев Мейрбек
Амангельдиевич
	-
	Бөлім басшысының орынбасары, жұмыс тобының жетекшісі;

	Искакова Айнур Умирбаевна
	-
	Жұмыспен қамту, мүгедектермен және ардагерлермен жұмыс секторының меңгерушісі, жұмыс тобының мүшесі;

	Төбетбаева Әсел Шоманқызы
	-
	Жұмыспен қамту, мүгедектермен және ардагерлермен жұмыс секторының бас маманы, топ мүшесі.


4. Сыбайлас жемқорлық тәуекелдеріне ішкі талдау 03.08.2026-31.08.2026 жыл аралығында жүргізілді.
5. Сыбайлас жемқорлық тәуекелдеріне ішкі талдау жүргізумен қамтылатын кезең: 2025 жылғы наурыз-желтоқсан және 2026 жылғы қаңтар-шілде айлары.
6. Бөлім басшысының орынбасары М.Куракбаевқа топ жетекшісі ретінде сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді. 

СИПАТТАМА БӨЛІМІ:
І. Талдау келесі бағыттар бойынша жүргізілді:
1) Бөлімнің құрылымдық бөлімдерінің қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Бөлімнің құрылымдық бөлімдерінің ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
Бөлім - құзыреті шегінде жергілікті атқарушы органның Қазақстан Республикасының заңнамасында көзделген өзге де функцияларды жүзеге асыратын мемлекеттік мекеме болып табылады.
Бөлім өз қызметiн Қазақстан Республикасының Конституциясына және Заңдарына, Қазақстан Республикасының Президентi мен Үкiметiнiң актiлерiне, өзге де нормативтiк құқықтық актiлерге, сондай-ақ, мекеменің Ережесіне сәйкес іске асырады.

ІІ. Бөлімнің қызметіне, оны ұйымдастыру-басқару қызметін реттейтін құқықтық актілер мен ішкі құжаттарға сыбайлас жемқорлық тәуекелдерін анықтау.
Сыбайлас жемқорлық тәуекелдеріне ішкі талдау жұмыс тобы кодекстерді, заңдарды, нормативтік құқықтық актілерді, бөлімдер өз қызметінде басшылыққа алатын құқықтық актілерді зерделеді.
Бөлім қызметінде келесідей НҚА пайдаланылады:
- Қазақстан Республикасының Бюджет кодексі;
- Қазақстан Республикасының Еңбек кодексі;
-«Қазақстан Республикасының Әлеуметтік кодексі» Қазақстан Республикасының 2023 жылғы 20 сәуірдегі №224-VII ҚРЗ Кодексі;
- Қазақстан Республикасының Әкімшілік рәсімдік-процестік кодексі;
- Қазақстан Республикасының «Құқықтық актілер туралы» Заңы; 
- «Қазақстан Республикасының мемлекеттік қызметі туралы» Қазақстан Республикасының Заңы; 
- «Мемлекеттiк сатып алу туралы» Қазақстан Республикасының Заңы;
-«Мемлекеттік көрсетілетін қызметтер туралы» Қазақстан  Республикасының  Заңы.
- «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңы; 
		- «Бюджет қаражаты есебінен қызметтік іссапарларға, оның ішінде шет мемлекеттерге қызметтік іссапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы                 № 256 қаулысы;
- «Қазақстан Республикасы мемлекеттік қызметшілерінің әдептілік нормаларын және мінез-құлық қағидаларын одан әрі жетілдіру жөніндегі шаралар туралы» Қазақстан Республикасы Президентінің 2015 жылғы 29 желтоқсандағы №153 Жарлығы;		
- «Мемлекеттік атаулы әлеуметтік көмекті тағайындау және төлеу қағидаларын бекіту туралы» Қазақстан Республикасы Премьер-Министрінің орынбасары – Еңбек және халықты әлеуметтік қорғау министрінің 2023 жылғы 21 маусымдағы №227 бұйрығы;
- «Мүгедектігі бар адамды абилитациялаудың және оңалтудың жеке бағдарламасына сәйкес есту кемістігі бар мүгедектігі бар адамдар үшін ымдау тілі маманының қызметтерін ұсыну қағидаларын бекіту туралы» Қазақстан Республикасы Премьер-Министрінің орынбасары – Еңбек және халықты әлеуметтік қорғау министрінің 2023 жылғы 30 маусымдағы №286 бұйрығы.
 - «Арнаулы әлеуметтік қызметтерді көрсету саласындағы мемлекеттік қызметтер көрсету қағидаларын бекіту туралы» Қазақстан Республикасы Еңбек және халықты әлеуметтік қорғау министрінің 2020 жылғы 28 мамырдағы №197 бұйрығы; 
- «Тұрғын үй көмегін беру қағидаларын бекіту туралы» Қазақстан Республикасы Өнеркәсіп және құрылыс министрінің 2023 жылғы 8 желтоқсандағы №117 бұйрығы.
Тізбектелген нормативті құқықтық актілерге талдау жүргізу нәтижесінде құқықтық олқылықтар анықталмады.

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
Бекітілген құрылымға сәйкес бөлімде мемлекеттік әкімшілік қызметшілердің саны 2025 жылы – 7 мемлекеттік қызметкер, 21 штаттан тыс қызметкерлер, 42 әлеуметтік қызметкерлер бірліктерін құраса, 2026 жылы - 7 мемлекеттік қызметші, 21 штаттан тыс қызметкерлер, 2 әлеуметтік қызметкерлер бірліктерін құрап отыр.

Тәртіптік жауапкершілікке қатысты
2025 жылы  қолданылған тәртіптік жазалар:
1) 04 сәуір 2025 жылғы №41 бұйрықпен бөлімнің әлеуметтік қызметкеріне «ескерту» түріндегі тәртіптік жаза;
2) 06 қазан 2025 жылғы №163 бұйрықпен бөлімнің әлеуметтік қызметкеріне  «сөгіс» түріндегі тәртіптік жаза.
2026 жылдың қаңтар – шілде аралығында Бөлімде қызметкерлерге тәртіптік жазалар қолданылмаған.
2025 жылдың наурыз – 2026 жылдың шілде аралығында мерзімінен бұрын алынып тасталған тәртіптік жазалар жоқ. 

ІV. Мүдделер қақтығысын реттеу.
2025 жылдың наурыз – 2026 жылдың тамыз аралығында Бөлімде мүдделер қақтығысы бар фактілер анықталған жоқ.

V. Мемлекеттік қызмет көрсету.
2025 жылғы наурыз – 2026 жылғы шілде аралығында Жалағаш аудандық жұмыспен қамту және әлеуметтік бағдарламалар бөлімі тарапынан 22 мемлекеттік көрсетілетін қызмет түрі бойынша барлығы 2841 мемлекеттік қызмет көрсетілді. 
Оның ішінде: 2025 жылдың наурыз-желтоқсан аралығында ХҚКО арқылы-92, мемлекеттік орган арқылы-31, ЭҮП арқылы-1208, бас тартулар саны-23.
2026 жылдың қаңтар-шілде аралығында  ХҚКО арқылы-13, мемлекеттік орган арқылы-12, ЭҮП арқылы-1485, бас тартулар саны-52.
Мемлекеттік қызметтердің басым бөлігі, яғни 94,8 пайызы «Электрондық үкімет» веб-порталы арқылы көрсетілген. Бұл мемлекеттік қызмет көрсету процесінде адам факторын барынша азайтуға, қызмет алушылар мен қызмет көрсетуші арасындағы тікелей байланысты қысқартуға және сыбайлас жемқорлық тәуекелдерін төмендетуге мүмкіндік береді.
Талдау кезеңінде мемлекеттік көрсетілетін қызметтер бойынша мерзім бұзушылық фактілері орын алмаған. Сонымен қатар мемлекеттік көрсетілетін қызметтердің сапасына қатысты арыз-шағымдар тіркелмеген.

VІ. Рұқсат беру функцияларын іске асыру.
Бөлімнің ережесінде рұқсат беру функциялары көзделмеген.

VIІ.  Бақылау функцияларын іске асыру.
Бөліммен бақылау функциялары жүзеге асырылмайды.

VIІІ. Бюджет және қаржы қаражатын игеру және бөлу.
Аудандық жұмыспен қамту және әлеуметтік бағдарламалар бөлімі бағдарлама әкімшісі бойынша 2025 жылға барлығы 867478,0 мың теңге қаржы қаралған. Оның ішінде, бөлім бойынша 813976,7 мың теңге,  Отбасын қолдау орталығы бойынша 53501,3 мың теңге. 2025 жылы барлығы 867430,1 мың теңгеге немесе 99,99 % игерілді.
2026 жылға аудандық жұмыспен қамту және әлеуметтік бағдарламалар бөлімі бағдарлама әкімшісі бойынша 1004063,0 мың теңге қаржы қаралған. Бөлімнің жылдық қаржысы 778997,0 мың теңге, Отбасын қолдау орталығының жылдық жоспары 225066,0 мың теңге. Оның ішінде, облыстық бюджеттен берілген трансферттер есебінен 110387,0 мың теңге және аудандық бюджеттен 668610,0 мың теңгені құрайды. 2026 жылдың  қаңтар – шілде айлары бойынша 463949,1 мың теңге игерілді.

ІX. Жеке және заңды тұлғалармен шарттар жасасу.
2025 жылдың наурыз-желтоқсан айлары аралығында барлығы 77 мемлекеттік сатып алу жүргізілген. Оның ішінде: баға ұсыныстарын сұрату тәсілімен – 21, бір көзден тікелей шарт жасасу арқылы – 6, өткізілмеген мемлекеттік сатып алу бойынша бір көзден алу тәсілімен – 13, негіздемелік келісімді қолдану арқылы конкурстың екінші кезеңі тәсілімен – 1, мемлекеттік әлеуметтік тапсырыс бойынша – 3, электрондық дүкен арқылы – 33 сатып алу жүзеге асырылған.
2026 жылғы 31 шілдедегі жағдай бойынша барлығы 43 мемлекеттік сатып алу жүргізілген. Оның ішінде: баға ұсыныстарын сұрату тәсілімен – 7, бір көзден тікелей шарт жасасу арқылы – 6, өткізілмеген мемлекеттік сатып алу бойынша бір көзден алу тәсілімен – 12, ашық конкурс тәсілімен – 2, мемлекеттік әлеуметтік тапсырыс бойынша – 2, электрондық дүкен арқылы – 8 сатып алу жүргізілген. Сонымен қатар, бір көзден алу тәсілімен 6 мемлекеттік сатып алу жүзеге асырылған.

Х. Ақпараттық жүйелерді әзірлеу және пайдалану.
Бөлімде «Е-Өтініш», «Е-Архив», «Е-Акимат», «Е-Собес», «Әлеуметтік көмек», «Еңбек нарығы», «Әлеуметтік қызметтер порталы», «Е-Қызмет», автоматтандырылған ақпараттық жүйелер пайдаланылады.

XI. Талдау объектісінің ұйымдастырушылық-басқарушылық қызметінен туындайтын өзге де мәселелер.

11.1. Жалпы құжат айналымы:
2025 жылдың наурыз - желтоқсан айларында Жалағаш аудандық жұмыспен қамту және әлеуметтік бағдарламалар бөлімінің электронды (бұлтты) құжат айналымы жүйесіне 1356 кіріс құжаттар келіп түссе, шығыс құжаттар саны -1152. 
2026 жылдың 31 шілдесіне жалпы кіріс құжат саны 1276, шығыс құжаттар саны - 335.

Жеке және заңды тұлғалардың өтініштерін қарау:
Бөлім басшысының жеке және заңды тұлғалардың өкілдерінің жеке қабылдауды жүргізу кестесі, сенім телефоны «Жалағаш жаршысы» басылымына жарияланған. Сонымен қатар, Жалағаш ауданы әкімдігінің интернет ресурсына орналастырылған.
2025 жылғы 1 наурыз – 2026 жылғы 31 шілде аралығында бөлімге келіп түскен өтініштер саны – 81. Оның ішінде бөлім басшысының жеке қабылдауына- 25 өтініш, «е-Өтініш» азаматтардың барлық өтініштерін қабылдау мен өңдеудің бірыңғай платформасына-56 өтініш келіп түскен. Оның ішінде қанағаттандырылғаны -25, түсіндірілгені- 44, кері қайтарылғаны -12. 
Анықтама ретінде: 2025 жылдың наурыз-желтоқсан айларындағы өтініштер саны-50. 2026 жылдың қаңтар-шілде аралығындағы өтініштер саны- 31.
Өтініштердің басым бөлігі мүгедектігі бар адамдарға жеке оңалту бағдарламасы бойынша берілетін көмектер жөнінде.  
Аталған өтініштер бойынша ҚР Әкімшілік-рәсімдік процестік кодексінің талабына сәйкес қаралып, шешімдер қабылданған.
Бөлімге қарауға жолданған жеке және заңды тұлғалардың өтініштері бойынша Қазақстан Республикасының әкімшілік рәсімдер туралы заңнамасы сәйкес жауаптар берілуін, өтініштердің уақытылы есепке алынуын қадағалау бағытында талдау жасалды.
Талдау барысында мерзімі кешігіп орындалғандар анықталмады.

Талдау нәтижесінде бөлімнің қызметінде қолданылатын нормативтік құқықтық актілерде және ұйымдастырушылық-басқарушылық қызметіндегі сыбайлас жемқорлық тәуекелдерін тудыратын сәйкессіздіктерді жою бойынша ҰСЫНЫМДАР:
1. Сыбайлас жемқорлық тәуекелдерін жою бойынша:
1.1. «Сыбайлас жемқорлыққа қарсы іс-қимыл туралы» Қазақстан Республикасы Заңының талаптарын сақтау мақсатында құқықтық оқытулар, іс-шаралар ұйымдастыру.
1.2. Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау.
1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау. 
2. Сыбайлас жемқорлық құқық бұзушылықтар жасауға ықпал ететін себептер мен жағдайларды жою жөніндегі іс-шаралар жоспарын құру.

«КЕЛІСІЛДІ»

                         Бас маман                                               Ә. Төбетбаева

Қарау және тиісті шаралар қабылдау үшін ұсынылды:
                            Бөлім басшысы	                        	        К. Булембаев

